b'\n_START_ARTICLE_\nFlyktningkrisen i 1921\n_START_PARAGRAPH_\nFlyktningkrisen i 1921 viser til str\xc3\xb8mmen av russiske flyktninger etter at Det russiske riket gikk i oppl\xc3\xb8sning _NEWLINE_og ble erstattet av den sovjetiske staten (USSR). De russiske flyktningene var en stor gruppe i mellomkrigstiden. _NEWLINE_De m\xc3\xa5tte flykte p\xc3\xa5 grunn av Den russiske revolusjonen og borgerkrigen som fulgte, samt sultkatastrofen i 1921._NEWLINE_Dav\xc3\xa6rende president i R\xc3\xb8de Kors, Gustav Ador, beskrev flyktningstr\xc3\xb8mmene som et problem som gikk \xc2\xabbeyond the power _NEWLINE_of exclusively humanitarian organizations\xc2\xbb. De mange hundretusener menneskene p\xc3\xa5 _NEWLINE_flukt i Europa og i Asia ble et problem som trengte internasjonale l\xc3\xb8sninger.\n_START_SECTION_\nVerdens f\xc3\xb8rste h\xc3\xb8ykommiss\xc3\xa6r for russiske flyktninger\n_START_PARAGRAPH_\nI 1921 gjorde Folkeforbundet Fridtjof Nansen til verdens f\xc3\xb8rste h\xc3\xb8ykommiss\xc3\xa6r for russiske flyktninger. Ettersom det russiske riket _NEWLINE_ikke fantes lengre, det var blitt erstattet av USSR som en f\xc3\xb8lge av revolusjon og borgerkrig, var det mange av de russiske _NEWLINE_flyktningene som ikke lenger tilh\xc3\xb8rte Russland \xe2\x80\x93 de var blitt statsl\xc3\xb8se. I 1922 ble Nansenpasset opprettet. Det skulle fungere _NEWLINE_som identitetspapir og reisedokument for russiske, statsl\xc3\xb8se flyktninger. Senere ble passet utvidet til ogs\xc3\xa5 \xc3\xa5 verne om armenere, assyrere, assyro-kaldeere, og p\xc3\xa5 1930-tallet:j\xc3\xb8der.\n_START_SECTION_\nEn kjernegruppe av soldater\n_START_PARAGRAPH_\nAnslaget p\xc3\xa5 russiske flyktninger i denne perioden varierer fra 750 000 til 3 millioner.  Flyktninghistoriker _NEWLINE_Claudena Skran forteller at kjernen besto av tidligere soldater fra Den hvite arm\xc3\xa9:\xc2\xabthe defeated White armies _NEWLINE_constituted its core\xc2\xbb  I tillegg til de tidligere soldatene skal ogs\xc3\xa5 en del av _NEWLINE_flyktningene ha v\xc3\xa6rt sivile flyktninger fra urolighetene som oppsto i etterkant av Den russiske revolusjon. _NEWLINE_Det har tidligere v\xc3\xa6rt antatt at hoved\xc3\xa5rsaken til masseflukten var revolusjonen av 1917, men Skran viser at det heller_NEWLINE_var hendelser som Den r\xc3\xb8de arm\xc3\xa9s invadering av Ukraina i 1919, seieren over Den hvite arm\xc3\xa9 i de europeiske delene av _NEWLINE_Russland i 1919-20 og den \xc3\xb8deleggende sultkatastrofen som r\xc3\xa5det i Volga,Transkaukasus og Ukraina i 1921-1922._NEWLINE_Flyktningene i disse \xc3\xa5rene dro til Istanbul, Balkan, Polen, Finland, Romania. I de \xc3\xb8stlige delene av_NEWLINE_det tidligere russiske riket varte kampen mot bolsjevikene lengst, og da denne motstanden ble sl\xc3\xa5tt ned i 1922 _NEWLINE_dro store grupper russiske flyktninger til Mandsjuria.'